b'\n_START_ARTICLE_\nB\xc4\x81\xe2\x80\x99\n_START_PARAGRAPH_\nB\xc4\x81\xe2\x80\x99 (arab. \xd8\xa8\xd8\xa7\xd8\xa1\xe2\x80\x8e, b\xc4\x81\xe2\x80\x99, pers. \xe2\x80\x8f\xd8\xa8\xe2\x80\x8e, be) on arabialaisen kirjaimiston toinen kirjain. Se vastaa heprealaisen kirjaimiston kirjainta bet (\xd7\x91). Erikseen esiintyv\xc3\xa4 b\xc4\x81\xe2\x80\x99 kirjoitetaan kaarena, jonka alapuolella on piste (\xd8\xa8), ja muiden kirjainten kanssa se liitet\xc3\xa4\xc3\xa4n viivalla edelt\xc3\xa4v\xc3\xa4\xc3\xa4n ja seuraavaan kirjaimeen (esim. \xd8\xb3\xd8\xa8 sb, \xd8\xa8\xd8\xa7 b\xc4\x81, \xd8\xb3\xd8\xa8\xd8\xa7 sb\xc4\x81). Kirjaimen \xc3\xa4\xc3\xa4nnearvo on [b]._NEWLINE_Persian kirjain pe-kirjain (\xd9\xbe) on muodostettu lis\xc3\xa4\xc3\xa4m\xc3\xa4ll\xc3\xa4 kaksi pistett\xc3\xa4 b\xc4\x81\xe2\x80\x99-kirjaimeen. Sindhiss\xc3\xa4 b\xc4\x81\xe2\x80\x99sta on muodostettu kirjain \xd9\xbb b\xcc\xa4e, jolla ilmaistaan bilabiaalista implosiivia [\xc9\x93], sek\xc3\xa4 aspiroitua b-\xc3\xa4\xc3\xa4nnett\xc3\xa4 [b\xca\xb1] ilmaiseva kirjain \xda\x80 bhe. Urdussa ja pand\xc5\xbeabissa aspiroidun b-\xc3\xa4\xc3\xa4nteen ilmaisemiseen k\xc3\xa4ytet\xc3\xa4\xc3\xa4n b\xc4\x81\xe2\x80\x99- ja h\xc4\x81\xe2\x80\x99-kirjainten yhdistelm\xc3\xa4\xc3\xa4 (\xd8\xa8\xda\xbe bh).'